: HERMAN KLEYNHANS: solo
Herman Kleinhans is vinnig besig om homself as liedjieskrywer van formaat te vestig in Suid Afrika. Hy was die wenner van die heel eerste kykNET Afri-Visie liedjieskryf kompetisie in 2015, maar musiek vloei al van jongs af deur sy bloed.
Herman begin sing en liedjies skryf sedert laerskooldae in Sunland. [Sondagsriviervallei in die Oos Kaap]. Hy het in vele kore gesing, is 'n beurs na die Drakensberg Seunsskool aangebied, maar bly in Paul Roos Gimnasium en speel in standerd 9 in die orkes genaamd Slagyster. In 2004 en 2005 is hy 'n Crescendo Wes Kaap finalis. In matriek stel hy ook sy eerste video bekend met die treffer Kantlyn.
Herman se solo werk het 'n unieke oorspronklike gestroopte klank wat staatmaak op simplisiteit, stories, lirieke en stem met begeleiding van kitaar wat hy self speel. Dit was tyd om sy solo liedjies op 'n album vas te vang en so is Kamer 4 gebore.